Bekende kameraman Dudley Saunders sterf | Maroela Media
Bekende kameraman Dudley Saunders sterf
Dudley Saunders Foto: Dudley Joubert, Facebook
Dudley Saunders, die voormalige veteraan-kameraman vir die SAUK, is Maandagmiddag oorlede nadat 'n trein hom getref het terwyl hy kamerawerk vir BBC in Soweto, Johannesburg, gedoen het, berig die SAUK.
Saunders was jare lank in die mediabedryf en was betrokke by 'n hele aantal projekte van Special Assignment van die SAUK, Carte Blanche van M-Net en die BBC.
Saunders is in Augustus 2011 met klippe bestook toe Julius Malema se ondersteuners en die ANC-jeugliga amok gemaak het. Die kamera het bly rol al is hy beseer.
In 1993 is hy ernstig beseer in Sharpeville en hy is uiteindelik in die hospitaal opgeneem nadat hy met 'n mes aangeval en aangerand is deur 'n groep van 30 mense. Hy het in daardie stadium vir CCV (TV4 van die SAUK ná die naamsverandering) gewerk. Die verslaggewer wat saam met hom was, het doodgebloei, berig teeveetee.